กระแต อาร์สยาม

แตร บุญยะเลี้ยง นามเดิม นิภาพร บุญยะเลี้ยง หรือ นิภาพร แปงอ้วน (เกิด 25 สิงหาคม พ.ศ. 2530) กระแต หรือที่รู้จักในชื่อ กระแต โฟร์ทีน เป็นนักร้อง นักแสดง และพิธีกรชาวไทย อีกทั้งยังเป็นพี่สาวแท้ ๆ ของกระต่าย อาร์สยาม

**ประวัติ**
แตรเป็นชาวอำเภอห้างฉัตร จังหวัดลำปาง เป็นบุตรคนที่สองจากทั้งหมดสี่คนของผิน แปงอ้วน กับปรานอม รอดเลี้ยง มีพี่น้องคือ เกศรินภรณ์ แปงอ้วน, กระต่าย อาร์สยาม (ชื่อเดิม คุณหญิง แปงอ้วน หรือ อาทิตยา บุญยะเลี้ยง) และกฤษ บุญยะเลี้ยง (ชื่อเดิม เรืองเดช แปงอ้วน) ตามลำดับ
แตรมีความสนิทสนมกับฐิฆพรณ์ผู้เป็นน้องสาวมากและทั้งสองสำเร็จการศึกษาระดับปริญญาตรี คณะสถาปัตยกรรมศาสตร์ มหาวิทยาลัยศรีปทุม
ปลายเดือนกันยายน พ.ศ. 2566 แตรระบุว่าตนเองนับถือศาสนาฮินดู

**นักกีฬามวยไทย**
แตรเข้าร่วมการแข่งขันมวยไทยเนื่องด้วยใจรัก เธอมีค่าตัวในการชกมวยครั้งแรก 600 บาท โดยใช้ชื่อ "น้ำหวานน้อย ศักดิ์บุญมา" และ "น้ำหวานน้อย ศ.อาร์สยาม" ในการแข่งขันมวยไทย ในเดือนเมษายน พ.ศ. 2545 เธอชนะคะแนน ฟ้าสั่ง ส.พรานไพร ที่จัดขึ้นในจังหวัดฉะเชิงเทรา ต่อมาในรายการชิงแชมป์มวยไทยหญิงนานาชาติรุ่นฟลายเวท ซึ่งจัดขึ้นในวันที่ 26 ธันวาคม พ.ศ. 2546 เธอได้พบกับฮิซะเอะ วะตะนะเบะ โดยกระแตเป็นฝ่ายแพ้คะแนน ส่วนการแข่งขันที่จัดขึ้นที่เดอะมอลล์งามวงศ์วาน ในวันที่ 11 มิถุนายน พ.ศ. 2547 เธอได้พบกับอายูมิ อินแกรมยิม ซึ่งการแข่งขันในครั้งดังกล่าว แตรเป็นฝ่ายชนะคะแนน ต่อมาแตรได้เดินทางไปแข่งขันที่กรุงโตเกียว ประเทศญี่ปุ่น กระแตได้พบกับคู่ชกที่มีชื่อว่า โอชิมา ชิมากิ ซึ่งการแข่งขันในครั้งนี้ กระแตเป็นฝ่ายชนะคะแนน ประมาณสองเดือนต่อมา ในวันที่ 11 สิงหาคม พ.ศ. 2547 ได้มีการแข่งขันที่สนามหลวง แตรได้พบกับคู่ชกชาวญี่ปุ่นอีกรายที่มีชื่อว่า มาอิโกะ ฮาซูยามา ซึ่งกระแตเป็นฝ่ายชนะด้วยคะแนนเช่นกัน

**ผลงานเพลงสังกัด ธนา โปรโมชั่น & เดอะเกรท โปรโมชั่น**
แตรมีผลงานด้านการร้องเพลง โดยมีผลงานชุดแรกที่ร่วมกับเพื่อนของเธอซึ่งประกอบด้วยสมาชิก 4 คน ได้แก่ ใหม่ เสาวภา , เฟรนด์ พิมพ์ทอง , แต วนาทิพย์ และ น้องตุ๊ก ดวงดาว ออกผลงานเพลงในอัลบั้ม "รวมฮิต ดาวรุ่ง ลูกทุ่งวัยใส" โดยที่แตร(แต วนาทิพย์) ร้องไว้ 3 เพลง ต่อมาทุกคนได้เข้าเป็นศิลปินในสังกัดค่ายอาร์สยาม ในนาม "ลูกทุ่ง 4 ทีน" (อ่านว่าลูกทุ่งโฟร์ทีน) โดยใช้ผลงานเพลงเดิมทั้งอัลบั้ม แต่ได้มีการตัดเพลง "ช่วยหนูหน่อย" ของน้องตุ๊ก ดวงดาวออกไป และเพิ่มเพลง "ยิ้มแล้วรวย" ซึ่งเป็นเพลงที่ร่วมกันร้องทั้ง 4 คนเข้ามาแทน ซึ่งในสังกัดใหม่ได้เปลี่ยนชื่อสมาชิกให้สั้นลง ได้แก่  แต (ต่อมาคือ กระแต อาร์สยาม) , เฟรนด์ , ใหม่ (ต่อมาคือ ใหม่ เสาวภา อาร์สยาม) และ น้องตุ๊ก (ต่อมาคือ ซาช่า อาร์สยาม) 

**ศิลปินในสังกัดอาร์สยาม**
แตรมีผลงานร่วมกับเพื่อนของเธอซึ่งใช้ชื่อกลุ่มว่า "ลูกทุ่งโฟร์ทีน" โดยค่ายอาร์สยาม ซึ่งอยู่ในเครือของบริษัท อาร์เอส โปรโมชั่น จำกัด (มหาชน) ด้วยอัลบั้มที่มีชื่อว่า "ยิ้มแล้วรวย" ซึ่งเพลงที่ทำให้ผู้คนรู้จักเธอคือ "ไม่ได้ตั้งใจดำ" สองปีต่อมาเธอได้ออกอัลบั้มเดี่ยวชุดแรกโดยใช้ชื่อว่า "เปิดใจสาวแต" ส่งผลให้เธอได้รับรางวัลนักร้องหน้าใหม่ยอดนิยมหลายรายการ จากนั้น เมื่อเธอมีอัลบั้มชุดที่สองซึ่งมีชื่อว่า "ของขวัญจากสาวแต" ซึ่งมีพัฒนาการทางการร้องเพลงและเต้นมากขึ้น ส่งผลให้เธอได้รับเลือกเป็นศิลปินทูตกีฬา ประเภทมวยสากล จากกระทรวงการท่องเที่ยวและกีฬา และผลงานเดี่ยวชุดต่อมาคือ "สาวกาดแลง" ซึ่งเพลงโปรโมทแรกของอัลบั้มชุดนี้ซึ่งมีชื่อว่า "จ้างมันเต๊อะ" ได้รับความนิยมอย่างสูง จนกลายเป็นเพลงที่อยู่ในอันดับต้นของรายการวิทยุทั่วประเทศ และในอีก 3 ปีต่อมากระแตก็ออกอัลบั้มเดี่ยวชุดที่ 4 ชื่อว่า "รักนะฉึกฉึก" พร้อมเพลงเปิดตัวซึ่งมีชื่อเดียวกับอัลบั้ม

**ศิลปินอิสระ**
ในเดือนมิถุนายน พ.ศ. 2546 แตรได้เซ็นสัญญากับอาร์สยาม ในสังกัดอาร์เอส และออกอัลบั้มเดี่ยวทั้งหมด 4 อัลบั้ม ก่อนที่จะหมดสัญญาลง เมื่อปี พ.ศ. 2566 ต่อมาได้หมดสัญญากับค่ายอาร์สยามในปี พ.ศ. 2566 และหลังจากนั้นจึงผันตัวเป็นนักแสดงและศิลปินอิสระ โดยในปี พ.ศ. 2567 เธอได้ร่วมร้องรับเชิญในเพลง "ดังกี่โมง" ของโจอี้ บอย และได้ขึ้นเวทีคอนเสิร์ต บรูโน มาส์ ที่ราชมังคลากีฬาสถาน ในวันที่ 31 มีนาคม ปีเดียวกัน

**เกียรติประวัติ **

**มวยไทย**
 พ.ศ. 2545 แชมป์ประเทศไทย รุ่น 45 กิโลกรัม

**ร้องเพลง**
 พ.ศ. 2539 ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จากการประกวดรายการลูกทุ่งเยาวชน- รางวัลรองชนะเลิศ ถ้วยพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร จากรายการลูกทุ่งไทย ช่อง 11- รางวัลนักร้องหน้าใหม่ยอดนิยม ประเภทเพลงลูกทุ่ง จากสตาร์เอนเตอร์เทนเมนท์อะวอร์ด 2007 ของสมาคมนักข่าวบันเทิง- พ.ศ. 2550 รางวัลศิลปินลูกทุ่งหญิงหน้าใหม่ฝ่ายหญิงยอดนิยม ในงานประกาศผลรางวัลมหานครอะวอร์ด ครั้งที่ 4 ของคลื่นลูกทุ่งมหานคร เอฟเอ็ม.95 เมกะเฮิร์ซ- พ.ศ. 2558 รางวัลชมเชยการขับร้องเพลงดีเด่นภาษาไทย ประเภทผู้ขับร้องเพลงไทยลูกทุ่งหญิง เนื่องในวันภาษาไทยแห่งชาติ- พ.ศ. 2559 ดาราอินไซด์อวอร์ด รางวัลนาคราช ครั้งที่ 1 สาขาศิลปินยอดกตัญญูดีเด่นแห่งปี

**จุดยืนทางการเมือง**
แตรสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

**ผลงานเพลง  กระแต โฟร์ทีน**

**ผลงานอัลบั้ม รวมฮิต ดาวรุ่ง ลูกทุ่งวัยใส : ธนา โปรโมชั่น & เดอะเกรท โปรโมชั่น**
# พ.ศ. 2546 เพลง ไม่ได้ตั้งใจดำ
# พ.ศ. 2546 เพลง อดีตรักบ้านนา
# พ.ศ. 2546 เพลง หนูสวยไหม
‡ภายหลังเพลงอัลบั้มนี้ถูกบรรจุในอัลบั้ม ลูกทุ่งโฟร์ทีน ยิ้มแล้วรวย สังกัด อาร์สยาม

**ผลงานอัลบั้ม ลูกทุ่งโฟร์ทีน ยิ้มแล้วรวย : กระแต อาร์สยาม**
# พ.ศ. 2546 เพลง ไม่ได้ตั้งใจดำ
# พ.ศ. 2546 เพลง ยิ้มแล้วรวย
# พ.ศ. 2546 เพลง อดีตรักบ้านนา
# พ.ศ. 2546 เพลง หนูสวยไหม

**ผลงานอัลบั้ม :กระแต อาร์สยาม**
 อัลบั้ม พ.ศ. 2550 เพลง เปิดใจสาวแต- อัลบั้ม พ.ศ. 2550 เพลง ของขวัญจากสาวแต- อัลบั้ม พ.ศ. 2551 เพลง สาวกาดแลง- อัลบั้ม พ.ศ. 2554 เพลง รักนะฉึก ฉึก

**ผลงานซิงเกิล :กระแต อาร์สยาม**
# พ.ศ. 2556 เพลง ตื๊ด
# พ.ศ. 2558 เพลง ยิ่งถูกทิ้งยิ่งต้องสวย
# พ.ศ. 2559 เพลง สะบัด
# พ.ศ. 2560 เพลง รอพี่ที่บ้านนอก
# พ.ศ. 2561 เพลง หนานะ
# พ.ศ. 2561 เพลง ลื่น
# พ.ศ. 2562 เพลง สาวดอยคอยปี้

**ผลงานซิงเกิลออนไลน์**
# พ.ศ. 2564 เพลง วิสิศมาหรา
# พ.ศ. 2565 เพลง ดูดพิษ
# พ.ศ. 2565 เพลง MAKE IT RAIN (Money)
# พ.ศ. 2566 เพลง Awake
# พ.ศ. 2566 เพลง Burning For You

**ผลงานซิงเกิ้ลศิลปินอื่น**
# พ.ศ. 2550 เพลง อย่าไว้ใจทาง อย่าวางใจใคร ร่วมกับ ปีเตอร์ โฟดิฟาย
# พ.ศ. 2551 เพลง ชงยาหม่อง ร่วมกับ กระต่าย อาร์สยาม
# พ.ศ. 2552 เพลง รักหรือไม่รัก ร่วมกับ Dr.Fuu
# พ.ศ. 2557 เพลง ชู้ทางไลน์ ร่วมกับ Timethai
# พ.ศ. 2558 เพลง เมรี ศิลปิน  กระต่าย อาร์สยาม
# พ.ศ. 2559 เพลง เหวี่ยง(นวดให้นุ่ม) ร่วมกับ หวาย
# พ.ศ. 2564  เพลง ถ้าอ้ายมาเฮ็ด ร่วมกับ บุ๋น นมณัฐ & เปรม วรุศ
# พ.ศ. 2565 เพลง ดกก้น ร่วมกับ pok Mindset
# พ.ศ. 2565 เพลง We Do What We Want ร่วมกับ DABOYWAY
# พ.ศ. 2566 เพลง อะไร...ว้า(Ft.KRATAE RSIAM & M-PEE) ร่วมกับ F.HERO
# พ.ศ. 2567 เพลง ดังกี่โมง ร่วมกับ โจอี้ บอย

**ผลงานโปรเจกต์พิเศษ กลุ่มศิลปินสโมสรชิมิ : กระแต อาร์สยาม**
 พ.ศ. 2554 อัลบั้ม สโมสรชิมิ 2
# เพลง คึกคัก น่ารักอ่ะ
# เพลง ดีใจที่ได้เป็นเพื่อนเธอ- (ร่วมกับ โบว์,หนูเล็ก,ออม บลูเบอร์รี่,ใบเตย,กระแต,กระต่าย,ลูกตาล,อลิซ ชญาดา อาร์สยาม)- พ.ศ. 2555 อัลบั้ม สโมสรชิมิ 3
# เพลง ไปน่ารักไกลๆหน่อย
# เพลง ผู้ชายห้ามเข้า- (ร่วมกับ ใบเตย,กระแต,ลูกตาล,อลิซ ชญาดา,อุ้ม กศิญา,เพียว เพียว อาร์สยาม)(รับเชิญ ออม,หนูเล็ก,โบว์ บลูเบอร์รี่ อาร์สยาม)- พ.ศ.2556 อัลบั้ม สโมสรชิมิ 4
# เพลง เห็นแฟนฉันไหม
# เพลง โยน- (ร่วมกับ ใบเตย,กระแต,ลูกตาล,อลิซ ชญาดา,อุ้ม กศิญา,เพียว เพียว,หนูเล็ก,ออม บลูเบอร์รี่ อาร์สยาม)- พ.ศ 2558 อัลบั้ม สโมสรชิมิ สโมสร สโมสรโสด
# เพลง โสดอยู่รู้ยัง- (ร่วมกับ ลูกตาล,อลิซ ชญาดา,อุ้ม กศิญา,เพียว เพียว,หนูเล็ก,ออม บลูเบอร์รี่ อาร์สยาม)

**เพลงประกอบละคร**
# พ.ศ. 2549 เพลง ยินดีรับใช้ เพลงประกอบละคร รวมพลคนแจ๋ว (ช่อง 9 โมเดิร์นไนน์ทีวี) 
# พ.ศ. 2555 เพลง อย่ามาแกล้งชม (ร้องร่วมกับ กุ้ง สุธิราช) เพลงประกอบละคร ราชินีลูกทุ่ง (ช่อง 8) 
# พ.ศ. 2561 เพลง ได้อะไรจากการได้รักเธอ ประกอบละคร ลิขิตแค้นแสนรัก (ช่อง 8)
# พ.ศ. 2561 เพลง เชื่อในรักใช่ไหม ประกอบละคร แผนรัก ลวงใจ (ช่อง 8)
# พ.ศ. 2563 เพลง จะฆ่าเธออย่างไร ประกอบละคร นาคิน แค้นรักนางอสรพิษ (ช่อง JKN)

**ผลงานอื่น ๆ**

**ละครโทรทัศน์**

**ภาพยนตร์**
# พ.ศ. 2556 รวมพลคนลูกทุ่งเงินล้าน รับบท กระแต
# พ.ศ. 2561 หอแต๋วแตกแหกต่อไม่รอแล้วนะ รับบท เพลินจิต

**พิธีกร**
ออนไลน์ 
# พ.ศ. 2563 : #ตามติดแตร ทางช่อง YouTube:KT Kratae
# พ.ศ. 2564 : KTทำดีอวดผี ทางช่อง YouTube:KT Kratae

**คอนเสิร์ต อาร์สยาม**
# พ.ศ. 2551 คอนเสิร์ต ฟ้าสีคราม
# พ.ศ. 2554 คอนเสิร์ต ลูกทุ่งเฟสติวัล 10ปี อาร์สยาม
# พ.ศ. 2555 คอนเสิร์ต ลูกทุ่งเฟสติวัล ครั้งที่ 2
# พ.ศ. 2557 คอนเสิร์ต ลูกทุ่งเฟสติวัล ครั้งที่ 4
# พ.ศ. 2567 RS Meeting Concert 2024: Dance Marathon 2 ยกกำลังเต้น (ศิลปินรับเชิญ)

**ดูเพิ่ม**
 ซาซ่า ศ.อารีย์

**ผลงานเพลงพิเศษ**
 รักพ่อ..ไม่มีวันพอเพียง (2559) จัดทำขึ้นเพื่อขอรวมพลังถ่ายทอดบทเพลงนี้ แทนความรู้สึก สำนึกในพระมหากรุณาธิคุณหาที่สุดมิได้ ของ "พระบาทสมเด็จพระปรมินทรมหาภูมิพลอดุลยเดช"

**อ้างอิง**

**แหล่งข้อมูลอื่น**
 kt_kratae8- KrataeRsiamOfficial
หมวดหมู่:บุคคลจากอำเภอห้างฉัตร
หมวดหมู่:บุคคลจากคณะสถาปัตยกรรมศาสตร์ มหาวิทยาลัยศรีปทุม
หมวดหมู่:ศิลปินสังกัดอาร์เอส
หมวดหมู่:ศิลปินสังกัดอาร์สยาม
หมวดหมู่:นักร้องจากจังหวัดลำปาง
หมวดหมู่:นักร้องลูกทุ่งหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักมวยไทยหญิง
หมวดหมู่:นักมวยจากจังหวัดลำปาง
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาฮินดู
หมวดหมู่:ชาวไทยที่นับถือศาสนาฮินดู
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564